Vedecko-fantastický film

náhľad|''Cesta na Mesiac'' (1902) je považovaný za prvý vedecko-fantastický film

**Vedecko-fantastický film** (alebo **sci-fi film**) je filmový žáner, ktorý využíva filmové prostriedky na zobrazenie sveta kombinujúceho moderné vedecké poznatky a fantáziu. Často ide o špekulácie, ktoré môžu, ale nemusia byť podložené najnovšími poznatkami vedy a techniky. Tým sa líši od utópie, idealizovanej predstavy.

Medzi časté témy patria mimozemské formy života, cestovanie ľudstva do vesmíru, roboty, cestovanie v čase, ľudstvo v budúcnosti a podobne.

## Vývoj vedeckej fantastiky vo filme

### Nemý film
Tento žáner existuje už od počiatkov nemého filmu, keď Georges Méliès vo filme *[[Cesta na Mesiac (film z roku 1902)|Cesta na Mesiac]]* (1902) použil trikové fotografické efekty. V tomto krátkom filme zobrazil cestu na Mesiac, kde sa posádka stretáva s tamojšími obyvateľmi.

Ďalším významným príkladom (prvým celovečerným filmom tohto žánru) bol film *[[Metropolis (film z roku 1927)|Metropolis]]* (1927) z nemeckej produkcie. Dej sa odohráva vo futuristickej mestskej dystópii a sleduje sociálne rozdiely medzi jednotlivými vrstvami obyvateľstva. Vo filme vystupuje robotická postava Maschinenmensch.

### 30. – 50. roky
Od 30. do 50. rokov 20. storočia tento žáner v hollywoodskej produkcii pozostával hlavne z nízkorozpočtových béčkových filmov. V Československu režíroval Otakar Vávra v roku 1948 film *[[Krakatit (film z roku 1948)|Krakatit]]* podľa románu Karla Čapka a Karel Zeman natočil v roku 1955 dobrodružnú *[[Cesta do pravěku|Cestu do praveku]]* a v roku 1958 *[[Vynález zkázy|Vynález skazy]]*.

### 60. roky
Výrazným počinom 60. rokov sa stal film Stanleyho Kubricka *[[2001: Vesmírna odysea]]* (1968), ktorý sfilmoval podľa slávneho autora sci-fi literatúry Artura C. Clarka. V období trvajúcej studenej vojny silno rezonovala myšlienka vyjadrená v *[[Planéta opíc (film z roku 1968)|Planéte opíc]]* (1968). V rovnakej dekáde bol uvedený sci-fi seriál *[[Star Trek (filmy a seriály)|Star Trek]]* a *[[Pán času]]* (v origináli *Doctor Who*). V Československu bola uvedená komédia *[[Kdo chce zabít Jessii?]]* (1966).

### 70. roky
70. roky sa niesli na vlne pristátia na Mesiaci a vedecko-fantastický film sa stal populárnym. Andrej Arsenievič Tarkovskij uviedol film *[[Solaris (film z 1972)|Solaris]]* (1972) so silnými prvkami psychológie, a neskôr film *[[Stalker (film)|Stalker]]* (1979) na motívy románu *[[Piknik pri ceste]]*. Uvedený bol prvý diel Hviezdnych vojen od Georgea Lucasa (1977). Žáner úspešne kombinuje s inými napríklad s westernom vo filme *[[Westworld (film z roku 1973)|Westworld]]* (1973) od Michaela Crichtona, alebo s hororom vo filme ''Votrelec'' (1979) režiséra Ridleyho Scotta. Na Slovensku bol natočený seriál pre deti *[[Spadla z oblakov]]* (1978) a diváci u nás si mohli pozrieť aj filmy *[[Zítra vstanu a opařím se čajem]]* (1977) a *[[Což takhle dát si špenát]]* (1977).

### 80. roky
Ten istý režisér v 80. rokoch natočil sci-fi noir *[[Blade Runner]]* (1982), dnes už kultový film z distopickej budúcnosti, v ktorej znie hudba od Vangelisa. V tom istom roku Steven Spielberg režiroval film *[[E. T. mimozemšťan]]* (1982) a nasledovali filmy ako akčné sci-fi *[[Terminátor (film)|Terminátor]]* (1984) Jamesa Camerona, *[[Návrat do budúcnosti]]* (1985) a *[[RoboCop]]* (1987). Z domácej produkcie možno spomenúť komédiu s vedecko-fantastickými prvkami *[[Tajemství hradu v Karpatech]]* (1981), satirický *[[Srdečný pozdrav ze zeměkoule]]* (1982) a v susednom Poľsku bola uvedená *[[Sexmisia]]* (1984).

### 90. roky
90. roky priniesli vedecko-fantastické filmy, ktoré čoraz častejšie využívali pre špeciálne efekty počítačovú grafiku, výraznejšie sa objavuje zastúpenie témy kyberpunk. Medzi vedecko-fantastické filmy tejto dekády patria:

* *[[Total Recall]]* (1990)
* *[[Jurský park]]* (1993)
* *[[Hviezdna brána (film)|Hviezdna brána]]* (1994)
* *[[Ghost in the Shell]]* (1995)
* *[[12 opíc]]* (1995)
* ''Deň nezávislosti'' (1996)
* *[[Muži v čiernom (film)|Muži v čiernom]]* (1997)
* *[[Gattaca]]* (1997)
* *[[Piaty element]]* (1997)
* *[[Matrix (film)|Matrix]]* (1999)

### Nové milénium
Nové milénium prináša zastúpenie vedeckej fantázie v početných filmoch o superhrdinoch, vznikajú nové verzie (remake) a digitálna kinematografia sa stáva dostupnejšou a využívanejšou. Spomenúť možno filmy:

* *[[A. I. Umelá inteligencia]]* (2001)
* *[[Minority Report]]* (2002)
* *[[Wall-E|WALL-E]]* (2008)
* *[[District 9]]* (2009)
* *[[Počiatok (film)|Počiatok]]* (2010)
* *[[Looper]]* (2012)
* *[[Atlas oblakov]]* (2012)
* *[[Hry o život (film)|Hry o život]]* (2012)
* *[[Gravitácia (film z roku 2013)|Gravitácia]]* (2013)
* *[[Interstellar]]* (2014)
* ''Marťan'' (2015)
* *[[Prvý kontakt]]* (v origináli *Arrival)* (2016)
* *[[Ex Machina]]* (2016)
* ako aj slovensko-česko-poľsko-srbský koprodukčný film *[[Bod obnovy]]* (2023)

## Referencie

## Pozri aj

* Vedecká fantastika

## Iné projekty

## Externé odkazy

* Žáner sci-fi (rebríček filmov) v Česko-Slovenskej filmovej databáze


Kategória:Filmové žánre
Kategória:Filmová terminológia